იაკოვ მილატოვიჩი

იაკოვ მილატოვიჩი (; დ. 7 დეკემბერი, 1986) — მონტენეგროელი პოლიტიკოსი და ეკონომისტი. მონტენეგროს არჩეული პრეზიდენტი, მას შემდეგ, რაც დაამარცხა მოქმედი პრეზიდენტი მილო ჯუკანოვიჩი. ეკონომიკის მინისტრი ზდრავკო კრივოკაპიჩის კაბინეტში 2020-2022 წლებში.

ბიოგრაფია
იაკოვ მილატოვიჩი დაიბადა 1986 წელს ჩერნოგორიის სოციალისტური რესპუბლიკის დედაქალაქ ტიტოგრადში. დაწყებითი და საშუალო განათლება მიიღო გიმნაზია „სლობოდან შკეროვიჩში“. დაამთავრა მონტენეგროს უნივერსიტეტის ეკონომიკის ფაკულტეტი ბაკალავრის ხარისხით, ხოლო მაგისტრატურა გაიარა 2013 წელს ოქსფორდში. იგი იყო ჩივენინგისა და კონრად ადენაუერის ფონდის სტიპენდიების მფლობელი.  საუბრობს ინგლისურ, იტალიურ და ესპანურ ენებზე.

2020 წლის 4 დეკემბრიდან 2022 წლის 28 აპრილამდე ზდრავკო კრივოკაპიჩის მთავრობის ეკონომიკის მინისტრია.

2023 წელს გამართულ საპრეზიდენტო არჩევნებში დამარცხა მოქმედი პრეზიდენტი მილო ჯუკანოვიჩი.

სქოლიო

კატეგორია:დაბადებული 7 დეკემბერი
კატეგორია:დაბადებული 1986
კატეგორია:მონტენეგროს პრეზიდენტები
კატეგორია:ცოცხალი ადამიანები